《念奴娇 杨氏娣偕游玉龙泉》
清代·吴小姑

苍山一桁，过桥头古刹，此身如画。树罩小溪云淰淰，真向罗衫轻泻。

导路春婆，携笺小侄，兴会淋漓者。银涛喷涌，讶龙头欲变化。

正合涤笔冰池，泛觞石濑，任凤鞋游冶。新荷幽香通佛座，四面阴寒苔瓦。

半幅村墟，阖家行乐，添几重佳话。摹成粉本，后人情亦牵惹。

作者简介：吴小姑(1825-1851) 号海山仙人，琼山人。嫁广东潮阳人邱玉珊为侧室，邱为秀才，著有《粤海镜要》、《松寮诗话》等，年长于小姑者甚，而琴瑟恩爱。